

**REPUBLIKA HRVATSKA**

 **ISTARSKA ŽUPANIJA**

 **OPĆINA SV. LOVREČ**

 Općinski načelnik

KLASA: 940-02/23-02/1

URBROJ: 2163-33-03-23-1

Sv. Lovreč Pazenatički, 09.08.2023. godine

Temeljem Odluke o uvjetima, načinu i postupku gospodarenja nekretninama u vlasništvu Općine Sv. Lovreč („Službene novine Općine Sv. Lovreč“ br. 1/10 i 4/10) i Programa raspolaganja nekretninama u vlasništvu Općine Sv. Lovreč za 2023. godinu KLASA:400-08/22-01/13 URBROJ: 2163-33-03-22-1 od 21. prosinca 2022. godine, I izmjene i dopune Programa raspolaganja nekretninama u vlasništvu Općine Sv. Lovreč KLASA:400-08/22-01/13 URBROJ: 2163-33-03-23-2 od 20.06.2023. godine, Općinski načelnik Općine Sv. Lovreč, raspisuje:

# **N A T J E Č A J**

**za prodaju i zamjenu nekretnina u vlasništvu Općine Sv. Lovreč**

**I. Izlažu se prodaji nekretnine u vlasništvu Općine Sv. Lovreč**

1. nekretnina **k.č. 1387 K.O. Kringa** površine 1511m2, naselje Mofardini, Općina Tinjan, po početnoj cijeni od ukupno 52.623,24 EUR. Predmetna nekretnina nalazi se djelomično unutar (1085 m2 po cijeni od 43,39 EUR/m2) a djelomično izvan (426 m2 po cijeni od 13,02 EUR/m2) građevinskog područja naselja Mofardini.

2. građevinska čestica **k.č. 418/16 K.O. Lovreč** u naselju Sv. Lovreč Pazenatički, površine 210m2, po početnoj cijeni od 9.163,40 EUR.

3. građevinska čestica **k.č. 6575/8 K.O. Lovreč**, naselje Krunčići površine 580 m2, po početnoj cijeni od ukupno 21.712,00EUR.

4. nekretnina **k.č.** **zgr. 451/1 K.O. Lovreč**, naselje Rajki, površine 70 m2 po početnoj cijeni od 331,81 EUR/m2 što ukupno čini 23.226,49 EUR.

5. nekretnina oznake **419/2015** dijela **k.č. br. 4928/3 K.O. Lovreč**, u naselju Medaki površine 419 m2 po početnoj cijeni od 7.871,38 EUR

6. **1/9 dijela** nekretnine oznake k.č. br. **zgr. 377/2 K.O. Lovreč** po početnoj cijeni od 104,99 EUR, **te 1/6 dijela**  k.č. br. **zgr. 377/3 K.O. Lovreč** po početnoj cijeni od 9.551,45 EUR, odnosno ukupno 9.656,44 EUR. Nekretnine se nalaze u naselju Kršuli.

7. **2/12 dijela** neobrađenog poljoprivrednog zemljišta oznake k.č.br. **6489/2** **K.O. Lovreč**, po početnoj cijeni od 9.753,14 EUR. Nekretnina se nalazi između naselja Krunčići i Kršuli.

8. neizgrađeno građevinsko zemljište ukupne površine 9247 m2 kojeg čine građevinske čestice **k.č. 62/1** površine 2280 m2, **k.č. 62/4** površine 3.194 m2, **k.č. 62/5** površine 2.305 m2 i **k.č. 62/6** površine 1.468 m2 sve **K.O. Lovreč** u naselju Medvidići, po početnoj cijeni od 42,30 EUR/m2 , odnosno ukupno 391.157,02 EUR

**II.** **Izlažu se zamjeni nekretnine u vlasništvu Općine Sv. Lovreč**

1. **Zamjena** **k.č. br. 3717/8 K.O. Lovreč** ukupne površine 754 m2 u vlasništvu Općine Sv. Lovreč **za k.č. 388/2 K.O. Lovreč** ukupne površine 918 m2 u vlasništvu Danijela Banića po principu vrijednosti nekretnine. Procijenjena vrijednost k.č. br. 3717/8 K.O. Lovreč iznosi 63.183,30 EUR, a procijenjena vrijednosti k.č.br. 388/2 K.O. Lovreč iznosi 58.128,93 EUR Ugovorna strana koja prilikom zamjene dobije nekretninu veće vrijednosti dužna je drugoj ugovornoj strani izvršiti i nadoplatu razlike u vrijednosti nekretnine.

2. **Zamjena k.č. 7092 K.O. Lovreč** ukupne površine 70 m2 u vlasništvu Općine Sv. Lovreč **za k.č. br. 4538/2 K.O. Lovreč** ukupne površine 1850 m2 u vlasništvu Eda Rajka po principu vrijednosti nekretnine. Procijenjena vrijednost k.č. 7092 K.O. Lovreč iznosi 4.191,19 EUR a procijenjena vrijednost k.č. br. 4538/2 K.O. Lovreč iznosi 4.501,22 EUR. Ugovorna strana koja prilikom zamjene dobije nekretninu veće vrijednosti dužna je drugoj ugovornoj strani izvršiti i nadoplatu razlike u vrijednosti nekretnine

**III.**  Pravo učešća u natječaju imaju sve domaće i strane fizičke i pravne osobe.

**IV.** Prilikom podnošenja pismene ponude za kupnju nekretnine uplaćuje se jamčevina u iznosu od 10% od početne cijene, u korist žiro računa Proračuna Općine Sv. Lovreč broj IBAN HR3623800061843100008 s naznakom - jamčevina za natječaj, uz obvezno upisivanje poziva na broj HR68 7757- OIB.

Natjecateljima koji nisu uspjeli u postupku natječaja jamčevina će se vratiti u roku od 8 (osam) dana od dana okončanja postupka natječaja

Natjecatelju koji uspije u natječaju, jamčevina se uračunava u kupoprodajnu cijenu.

Natjecatelj koji uspije u natječaju i naknadno odustane od zaključenja ugovora, nema pravo na povrat jamčevine.

**V.** Prijava za natječaj mora obavezno sadržavati:

- ime i prezime, OIB te adresu za fizičku osobu, odnosno naziv, OIB, te sjedište za pravnu osobu,

- broj osobne iskaznice i mjesto izdavanja,

- za strane fizičke osobe ovjerenu presliku putovnice,

* za pravne osobe izvod iz odgovarajućeg registra,

- dokaz o uplati jamčevine,

- zahtjev za kupnju s naznakom parcele i cijenu koja se nudi,

- broj tekućeg računa i točnu naznaku banke radi eventualnog povrata jamčevine.

 Ponuda mora zadovoljiti sve uvjete natječaja i biti pravovremena, jer će se u protivnom ista odbaciti.

### **VI.** Pismena ponuda dostavlja se na adresu Općine Sv. Lovreč, Povjerenstvu za provođenje natječaja, Gradski trg 4, 52448 Sv. Lovreč Pazenatički, s naznakom «PONUDA ZA NATJEČAJ – NE OTVARAJ”.

**VII**. Rok za podnošenje ponude je 8 dana od dana objave natječaja to jest do **17. kolovoza 2023.** godine

**VIII.** Otvaranje ponuda prema redoslijedu prispijeća vrši Povjerenstvo za provođenje natječaja za kupnju, prodaju i davanje u zakup nekretnina u vlasništvu Općine Sv. Lovreč o čemu sastavlja zapisnik. Povjerenstvo je ponude dužno otvoriti najkasnije u roku od 8 (osam) dana od dana isteka roka za podnošenje ponuda. Na temelju zapisnika Povjerenstvo predlaže Općinskom načelniku, odnosno Općinskom vijeću donošenje odluke o izboru najpovoljnijeg ponuditelja za svaku pojedinu nekretninu, odnosno o neprihvaćanju niti jedne ponude. Zakašnjele, neuredne i nepotpune (bez dokaza o uplati jamčevine, bez točno određene cijene i sl.), ili na drugi način protivne uvjetima iz natječaja podnesene ponude, Općinski načelnik, odnosno Općinsko vijeće, na prijedlog Povjerenstva odbacit će Odlukom.

O rezultatu natječaja natjecatelji će biti naknadno izvješteni.

 U slučaju da dva ili više natjecatelja ponude istu cijenu, a i u drugim uvjetima iz natječaja su dali iste ponude, usmenim nadmetanjem između tih natjecatelja će se utvrditi najpovoljnija ponuda

Općina Sv. Lovreč može poništiti raspisani natječaj ili pojedine njegove dijelove ne odredivši nijednog najpovoljnijeg ponuditelja bez obveze obrazlaganja svoje odluke.

**IX.** Najpovoljniji ponuditelj s kojim se sklapa ugovor o kupoprodaji dužan je kupoprodajnu cijenu, u pravilu, platiti najkasnije u roku od 15 dana od dana zaključenja ugovora. U slučaju zakašnjenja u plaćanju ugovorene cijene, kupac je dužan uz kupoprodajnu cijenu platiti zakonsku zateznu kamatu za vrijeme zakašnjenja.

Pravo vlasništva na kupljenoj nekretnini kupac stječe uknjižbom u zemljišnim knjigama nakon što je u potpunosti podmirio sve obveze prema Općini utvrđene kupoprodajnim ugovorom.

**X**. Pobliže informacije o uvjetima natječaja i o nekretninama koje se izlažu natječaju mogu se dobiti u Jedinstvenom upravnom odjelu Općine Sv. Lovreč, Gradski trg 4, svakog radnog dana, te na broj telefona 052/448-195.

 OPĆINSKI NAČELNIK

 Marko Ljubešić v.r.